VENDIM
Nr. 220, datë 17.4.2025

PËR SHPRONËSIMIN, PËR INTERES PUBLIK, TË PRONARËVE TË PASURISË SË PALUAJTSHME, PRONË PRIVATE, QË PREKET NGA REALIZIMI I PROJEKTIT “NDËRTIM DEPO NË ZONËN E KODËR-KAMZËS”

Në mbështetje të nenit 100 të Kushtetutës dhe të neneve 5, 20 e 21, të ligjit nr. 8561, datë 22.12.1999, “Për shpronësimet dhe marrjen në përdorim të përkohshëm të pasurisë, pronë private, për interes publik”, të ndryshuar, me propozimin e Zëvendëskryeministrit dhe ministër i Infrastrukturës dhe Energjisë, Këshilli i Ministrave

VENDOSI:

1. Shpronësimin, për interes publik, të pronarëve të pasurisë së paluajtshme, pronë private, që preket nga realizimi i projektit “Ndërtim depo në zonën e Kodër-Kamzës”.
2. Shpronësimi bëhet në favor të Ujësjellës-Kanalizimeve Tiranë sh.a.
3. Pronarët e pasurisë së paluajtshme, pronë private, që shpronësohen, kompensohen në vlerë të plotë, sipas masës përkatëse që paraqitet në tabelën që i bashkëlidhet këtij vendimi, për pasurinë e llojit “truall”, me një vlerë të përgjithshme prej 34 891 230 (tridhjetë e katër milionë e tetëqind e nëntëdhjetë e një mijë e dyqind e tridhjetë) lekësh.
4. Vlera e përgjithshme e shpronësimit prej 34 891 230 (tridhjetë e katër milionë e tetëqind e nëntëdhjetë e një mijë e dyqind e tridhjetë) lekësh përballohet nga Ujësjellës-Kanalizimet Tiranë sh.a.
5. Vlera e shpenzimeve procedurale, në masën 70 000 (shtatëdhjetë mijë) lekë, përballohet nga Ujësjellës-Kanalizimet Tiranë sh.a. 
6. Shpronësimi fillon menjëherë pas botimit të këtij vendimi në Fletoren Zyrtare dhe afati i përfundimit të shpronësimit është brenda 3 (tre) muajve nga data e hyrjes në fuqi të tij.
7. Pronarët e pasurisë së paluajtshme, pronë private, të pasqyruar në tabelën bashkëlidhur këtij vendimi, kompensohen, për efekt shpronësimi, pasi të kenë paraqitur dokumentacionin justifikues për likuidim, pranë Ujësjellës-Kanalizimeve Tiranë sh.a.
8. Ujësjellës-Kanalizime Tiranë sh.a., kryen procedurat për likuidimin e pronarëve të shpronësuar, sipas përcaktimeve të bëra në këtë vendim. 
9. Afati i fillimit dhe i përfundimit të punimeve është në përputhje me afatet e parashikuara nga Ujësjellës-Kanalizimet Tiranë sh.a.
10. Agjencia Shtetërore e Kadastrës, Drejtoria Vendore Tiranë Veri, brenda 30 (tridhjetë) ditëve nga data e miratimit të këtij vendimi, nis procedurat për hedhjen e gjurmës së projektit mbi hartën kadastrale, sipas planimetrisë së shpronësimit të miratuar, dhe regjistrimin e kalimit të pronësisë në favor të shtetit, në përgjegjësi administrimi të Bashkisë Tiranë, për Ujësjellës-Kanalizimet Tiranë sh.a., sipas këtij vendimi.
11. Agjencia Shtetërore e Kadastrës pezullon të gjitha transaksionet me pasuritë e shpronësuara deri në momentin e realizimit të procesit të hedhjes së gjurmës së projektit mbi hartën kadastrale dhe regjistrimin e kalimit të pronësisë në favor të shtetit, në përgjegjësi administrimi të Bashkisë Tiranë, për Ujësjellës-Kanalizimet Tiranë sh.a., sipas këtij vendimi. 
12. Ngarkohen Ministria e Infrastrukturës dhe Energjisë, Ujësjellës-Kanalizimet Tiranë sh.a., Agjencia Shtetërore e Kadastrës, Drejtoria Vendore Tiranë Veri, Bashkia Tiranë dhe Agjencia Shtetërore për Shpronësimin për zbatimin e këtij vendimi.
Ky vendim hyn në fuqi menjëherë dhe botohet në Fletoren Zyrtare.

ZËVENDËSKRYEMINISTËR
Belinda Balluku

	P R O N A R I
	TË DHËNAT KADASTRALE (SIPAS KARTELËS SË PASURISË) 
	VLERËSIMET PËR SHPRONËSIM 
	SHËNIME (Kufizime hipotekore, barrë mbi pasurinë etj.)

	Emri Atësia Mbiemri

	Z. kadastrale
	Nr. i pasurisë

	C
	Ç
	D
	E

	J
	K
	O
	P
	Q

	1
	Lirije Ahmet Fortuzi 
Artan Agim Pema 
Ikbale Qazim Pema 
Fatos Haki Pema 
Halil Mehmet Vorpsi Arben Mehmet Vorpsi Lumnie Mehmet Xhako Suzana Mehmet Xhetani Emine Haki Steaj 
Irma Haki Canameri Vesime Haki Xhaxhiu Mukades Mustafa Pema Klajdi Bardhyl Pema Alma Agim Taraku 

Qemal Murat Deliallisi Nexhmie Ramazan Deliallisi Dhurata Ahmet Mato Elda Hasan Pema 
Endrit Hasan Pema 
Enela Hasan Pema 
Sefer Ahmet Pema 
Qanije Haki Bakalli Myzejen Bardhyl Pema Mirela Sulejman Pema Flavia Kujtim Pema 
Ajsel Kujtim Pema 
Anila Bardhyl Shaba Myzejen Ahmet Kuçuku 
	Tiranë
	8320
	7/440
	Truall

	1518

	34 891 230
	34 891 230

	34 891 230

